Document ID: /roh_data/filtered/Billingualer_Corpus_interleaved-de-rm.jsonl.gz/1062

This is a text translated from German to Rumantsch Grischun.
Regierung kritisiert vom Bund geplante Neuerungen im Bereich der Ehegattenbesteuerung

Seit mehr als zwanzig Jahren ist bekannt, dass die Ehegattenbesteuerung im Bund den verfassungsrechtlichen Vorgaben nicht zu genügen vermag. Die Bündner Regierung teilt die Auffassung des Eidg. Finanzdepartements, dass dieses Problem mit hoher Priorität einer Lösung zugeführt werden muss. Die Regierung lehnt aber den vom Bund vorgeschlagenen Lösungsansatz mit aller Deutlichkeit ab. Der zur Diskussion gestellte Zweiverdienerabzug in der Höhe von maximal 55'000 Franken würde nur einen kleinen Teil der anstehenden Probleme lösen und zudem neue Verfassungswidrigkeiten schaffen. Mit dem Vorschlag könnte zwar die Steuerbelastung der Zweiverdienerehepaare derjenigen der Zweiverdienerkonkubinatspaare angenähert werden. Dafür würden aber massive Belastungsunterschiede zwischen Einverdiener- und Zweiverdienerehepaaren entstehen. Einverdienerehepaare hätten dabei in vielen Einkommensstufen doppelt bis dreimal so viel Steuern zu bezahlen wie die Zweiverdienerehepaare. Zudem könnte das Problem der Besteuerung der Rentner-Ehepaare nicht gelöst werden, da diesen der Zweiverdienerabzug nicht gewährt werden soll. Die Regierung hält die Vorlage für verfassungswidrig und fordert den Bund auf, den eingeschlagenen Weg nicht weiterzuverfolgen. Um das bekannte Problem dennoch einer raschen Lösung zuführen zu können, soll der Bund zum Teilsplitting wechseln. Diese Lösung strebt auch der Kanton Graubünden in der laufenden Gesetzesrevision an.

Bündner Regierung lehnt Änderungen der Asylverordnung ab

Die Vorschläge des Eidgenössischen Justiz- und Polizeidepartements zur Änderung der Asylverordnung über Finanzierungsfragen bedeuten eine einseitige Kostenverlagerung auf die Kantone. Das schreibt die Regierung in ihrer Vernehmlassung an den Bund. Entsprechend lehnt die Regierung die Vorschläge ab, soweit sie für die Kantone von finanzieller Relevanz sind. Laut Bündner Regierung wird mit der neuen Lösung die bestehende Zusammenarbeit von Bund und Kantonen grundlegend in Frage gestellt.

Aus Gemeinden und Regionen

- Cazis: Die Regierung genehmigt den Zonenplan 1:2000 "Industriezone Unter Realta" mit Vorbehalten, Anweisungen und Hinweisen. Der Zonenplan umfasst die Festlegung einer rund 3,5 Hektaren umfassenden Industriezone. Das von der Teilrevision betroffene Gebiet soll ausschliesslich der Erstellung eines Fahrsicherheitszentrums dienen. Die Durchführung von Auto- und Kartrennen soll ausgeschlossen bleiben.

- Ilanz: Die Regierung genehmigt die am 28. Januar 2005 verabschiedete Totalrevision der Ortsplanung der Stadt Ilanz mit verschiedenen Vorbehalten und Anweisungen.

- Masein: Das Projekt für die Korrektion und Verbreiterung der Inneren Heinzenbergstrasse bei Masein wird unter Auflagen genehmigt.

- Parpan: Die Regierung sichert der Gemeinde Parpan an die vom Bund als subventionsberechtigt anerkannten Kostenanteile der Kanalisation und Abwasserreinigungsanlage der Stadt Chur einen Kantonsbeitrag von höchstens 39'245 Franken zu.

- Safien: Die Regierung genehmigt die am 14. März 2005 verabschiedete Totalrevision der Ortsplanung mit verschiedenen Vorbehalten und Anweisungen.

- Splügen: Die Regierung genehmigt die am 18. Juni 2004 verabschiedete Totalrevision der Ortsplanung mit verschiedenen Vorbehalten und Anweisungen.

- Tschiertschen: Die Regierung sichert der Gemeinde Tschiertschen an die vom Bund als subventionsberechtigt anerkannten Kostenanteile der Kanalisation und Abwasserreinigungsanlage der Stadt Chur einen Kantonsbeitrag von höchstens 257'709 Franken zu.

- Vrin: Die Regierung genehmigt einen Kantonsbeitrag von höchstens 22'092 Franken an die Mehrkosten für den Kanalisationsausbau in Vrin Dorf.

- Vulpera: Das Projekt für den Neubau der Innbrücke Vulpera zwischen Scuol und Tarasp wird unter Auflagen genehmigt.

Kantonsbeiträge an verschiedene Institutionen

- Musica Concordia Müstair: Der Musica Concordia Müstair wird für eine Teil-Instrumentierung ein Beitrag von maximal 7'000 Franken zugesprochen.

- Tambourenverein Domat/Ems: Dem Tambourenverein Domat/ems wird für die Neu-Uniformierung ein Beitrag von maximal 8'000 Franken zugesichert.

- Verein Archiv für Agrargeschichte: Dem Verein Archiv für Agrargeschichte wird in den Jahren 2005, 2006 und 2007 an das Projekt "Archiv für Agrargeschichte" ein Beitrag von insgesamt 16'200 Franken ausgerichtet.

Strassenprojekte

Die Regierung hat 85'000 Franken für die Sanierung der Schinstrasse, Strassenabschnitt Sils i.D.-Solis, genehmigt.

Personelles

- Caroline Gerber-Zahnd aus Davos-Platz ist zur Oberärztin im kantonalen Frauenspital Fontana in Chur gewählt worden.

Standeskanzlei Graubünden

Gremium: Regierung

Quelle: dt Standeskanzlei Graubünden

Data: 08.12.2005

La regenza crititgescha las novaziuns tar la taxaziun da conjugals planisadas da la confederaziun

Dapi passa ventg onns èsi enconuschent che la taxaziun da conjugals da la confederaziun na satisfa betg a las directivas constituziunalas. La regenza grischuna parta l'opiniun dal departament federal da finanzas che quest problem stoppia vegnir schlià uschè svelt sco pussaivel. La regenza refusa dentant cleramain la soluziun che la confederaziun propona. La deducziun per conjugals cun in'activitad da gudogn dubla en l'autezza da maximalmain 55'000 francs che vegn messa en discussiun schliass mo ina pitschna part dals problems existents e stgafiss ultra da quai novas difficultads cun la constituziun. Cun la proposta pudess la grevezza fiscala da conjugals cun in'activitad da gudogn dubla bain vegnir avischinada a tala dals pèrs en concubinat cun in'activitad da gudogn dubla. Perencunter dessi differenzas massivas tar la grevezza fiscala tranter conjugals cun in'activitad da gudogn simpla e tals cun in'activitad da gudogn dubla. Conjugals cun in'activitad da gudogn simpla avessan - tar blers stgalims d'entrada - da pajar alura dus fin trais giadas uschè bleras taglias sco conjugals cun in'activitad da gudogn dubla. Ultra da quai na pudess il problem da la taxaziun da conjugals pensiunads betg vegnir schlià, perquai che la deducziun per conjugals cun in'activitad da gudogn dubla n'als duai betg vegnir concedida.

Tenor l'avis da la regenza cuntrafa il sboz a la constituziun. Perquai intimescha ella la confederaziun da betg pli persequitar la via tschernida. Per tuttina schliar en moda speditiva quest problem enconuschent, duai la confederaziun midar al splitting parzial. Questa soluziun avisescha er il chantun Grischun en la revisiun currenta da la lescha.

La regenza refusa las midadas da l'ordinaziuns davart l'asil

Las propostas dal departament federal da giustia e polizia per midar l'ordinaziun davart l'asil en quai che concerna las dumondas da finanziaziun signifitgeschan in spustament unilateral dals custs als chantuns. Quai scriva la regenza en sia consultaziun a la confederaziun. Correspundentamain refusa la regenza las propostas, uschenavant ch'ellas han ina relevanza finanziala per ils chantuns. Tenor la regenza grischuna vegn la collavuraziun existenta da la confederaziun e dals chantuns messa fundamentalmain en dumonda tras la nova soluziun.

Da vischnancas e regiuns

- Cazas: La regenza approvescha il plan da zonas 1:2000 "zona industriala Realta sut" cun resalvas, ordinaziuns e rinviaments: Il plan da zonas cumpiglia la determinaziun d'ina zona d'industria che cumpiglia circa 3,5 hectaras. Il territori che vegn pertutgà da la revisiun parziala duai servir exclusivamain a la construcziun d'in center da segirezza da charrar. L'organisaziun da cursas d'auto e da cart duai esser exclusa.

- Glion: La regenza approvescha - cun differentas resalvas ed instrucziuns - la revisiun totala da la planisaziun locala da la citad da Glion ch'è vegnida deliberada ils 28 da schaner 2005.

- Masagn: Il project per curreger e per schlargiar la via da la Mantogna dadens tar Masagn vegn approvà cun cundiziuns.

- Parpan: A la vischnanca da Parpan garantescha la regenza ina contribuziun da maximalmain 39'245 francs a las parts dals custs renconuschids da la confederaziun sco custs cun dretg da subvenziuns da la chanalisaziun e da la serenera da la citad da Cuira.

- Stussavgia: Cun differentas resalvas ed instrucziuns approvescha la regenza la revisiun totala da la planisaziun locala ch'è vegnida deliberada ils 14 da mars 2005.

- Spleia: Cun differentas resalvas ed instrucziuns approvescha la regenza la revisiun totala da la planisaziun locala ch'è vegnida deliberada ils 18 da zercladur 2004.

- Tschiertschen: A la vischnanca da Tschiertschan garantescha la regenza ina contribuziun da maximalmain 257'709 francs a las parts dals custs renconuschids da la confederaziun sco custs cun dretg da subvenziuns da la chanalisaziun e da la serenera da la citad da Cuira.

- Vrin: La regenza approvescha ina contribuziun chantunala da maximalmain 22'092 francs als custs supplementars per l'engrondiment da la chanalisaziun a Vrin.

- Vulpera: Il project per construir la punt nova da l'En da Vulpera tranter Scuol e Tarasp vegn approvà cun cundiziuns.

Contribuziuns chantunalas a differentas instituziuns

- Musica Concordia Müstair: A la musica Concordia Müstair vegn concedida ina contribuziun maximala da 7'000 francs per ina instrumentaziun parziala.

- Schumbraders da Domat: Als schumbraders da Domat vegn garantida ina contribuziun da maximalmain 8'000 francs per l'unifurmaziun nova.

- Uniun da l'archiv per l'istorgia agrara: L'uniun da l'archiv per l'istorgia agrara survegn ils onns 2005, 2006 e 2007 ina contribuziun da totalmain 16'200 francs per il project "archiv per l'istorgia agrara".

Projects da vias

La regenza ha approvà 85'000 francs per sanar il traject Seglias - Solas da la via dal Schin.

Chaussas persunalas

- Caroline Gerber-Zahnd da Tavau Plaz è vegnida elegida sco media superiura a l'ospital chantunal da dunnas Fontana a Cuira.

Chanzlia chantunala dal Grischun

Gremi: regenza

Funtauna: rg chanzlia chantunala dal Grischun

Data: 08.12.2005